**मिति २०७३/०२/१२ मा बसेको सचिव बैठकका निर्णयहरु**

|  |  |  |  |  |  |
| --- | --- | --- | --- | --- | --- |
| **क्र.सं.** | **निर्णयहरु** | **जिम्मेवार निकाय** | **सहयोगी**  **निकाय** | **अनुगमन गर्ने निकाय** | **समय सीमा** |
| १. | जिल्लास्थित कार्यालयहरुले वार्षिक विकास सम्बन्धि कार्यक्रमको चौमासिक र वार्षिक प्रगति समिक्षा गर्दा अनिवार्य रुपमा हेलो सरकारका निर्देशनहरुको प्रगतिको समेत समीक्षा गर्ने व्यवस्था मिलाउने। यसका लागि आ-आफ्ना क्षेत्रीय निर्देशनालय तथा मातहतका कार्यालय/निकायहरुलाई निर्देशन दिने। | संघीय मामिला तथा स्थानीय विकास मन्त्रालय | सबै मन्त्रालय/ आयोग/ सचिवालय/ कार्यालय/केन्द्र | प्रधानमन्त्री तथा मन्त्रिपरिषद्को कार्यालय (शासकीय सुधार महाशाखा) | निरन्तर |
| २. | वर्षायाममा आउने सक्ने सम्भावित विपद् व्यवस्थापनको लागि सबै निकायहरुले पूर्व तयारी कार्ययोजना बनाई केन्द्रीय दैवी प्रकोप उद्धार समितिमा पठाउने। गृह मन्त्रालयले सोको एकीकृत कार्ययोजना ७५ वटै जिल्ला दैवी प्रकोप उद्धार समिति तथा यस कार्यालयको विपद् व्यवस्थापन शाखालाई समेत पठाउने। | सबै मन्त्रालय/ आयोग/ सचिवालय/ कार्यालय/केन्द्र | केन्द्रीय दैवी प्रकोप उद्धार समिति, गृह मन्त्रालय | प्रधानमन्त्री तथा मन्त्रिपरिषद्को कार्यालय (शासकीय सुधार महाशाखा) | १५ दिन भित्र |
| ३. | मन्त्रिपरिषद्‍मा पठाउने प्रस्तावको गुणात्मक तथा एकरुपता होस् भन्ने उद्देश्यले प्रधानमन्त्री तथा मन्त्रिपरिषद्को कार्यालयबाट भएको परिपत्र बमोजिमको checklist को आधारमा प्रस्ताव पेश गर्नु पर्नेमा अझै यसको पूर्ण परिपालना गर्नुपर्ने भएकोले अब उप्रान्त प्रस्ताव पठाउँदा यसलाई गम्भिर रुपमा ध्यान दिने। | सबै मन्त्रालय/ आयोग/ सचिवालय/ कार्यालय/केन्द्र |  | प्रधानमन्त्री तथा मन्त्रिपरिषद्को कार्यालय (मन्त्रिपरिषद् बैठक अभिलेख शाखा) | निरन्तर |
| ४. | यस आ.व.को असार मसान्त सम्म विकास आयोजनाहरुमा कार्यरत कर्मचारीहरुको सरुवा नगर्ने भन्‍ने यस पूर्व भएको निर्णयको पालना गर्ने। | सामान्य प्रशासन मन्त्रालय/सम्बन्धित सबै मन्त्रालय तथा निकायहरु |  |  |  |
| ५. | प्रधानमन्त्री तथा मन्त्रिपरिषद्को कार्यालयका सचिव (आर्थिक पूर्वाधार), महालेखा नियन्त्रक, भौतिक पूर्वाधार तथा यातायात मन्त्रालय, सिंचाई मन्त्रालय तथा सहरी विकास मन्त्रालयका सचिवहरु सहितको टोलीले पेश्की, नियमित र अनियमित बेरुजू समस्या समाधानार्थ छलफल गरी सुझाव पेश गर्ने। | प्रधानमन्त्री तथा मन्त्रिपरिषद्को कार्यालय सचिव (आर्थिक पूर्वाधार) |  |  | १५ दिन भित्र |
| 6. | नदीजन्य पदार्थहरु जस्तै ढुंगा, गिटी, बालुवाको उत्खननका लागि excavator को प्रयोग गर्न मिल्ने वा नमिल्ने सम्बन्धमा संघीय मामिला तथा स्थानीय विकास मन्त्रालयको केन्द्रीय अनुगमन तथा मूल्यांकन समितिले जाँझबुझ गरी उपयुक्त निर्णय गर्ने तथा सो अनुसार आगामी आ.व. को लागि ढुंगा, गिटीको ठेक्का गर्दा सो विषयलाई शर्तको रुपमा राख्न सम्बन्धित सबैलाई परिपत्र गर्ने। | संघीय मामिला तथा स्थानीय विकास मन्त्रालय | सम्बन्धित मन्त्रालयहरु | प्रधानमन्त्री तथा मन्त्रिपरिषद्को कार्यालय (शासकीय सुधार महाशाखा) |  |
| 7. | भुकम्पबाट क्षतिग्रस्त संरचना पुनर्निर्माण गर्ने सम्बन्धमा क्षेत्रगत मन्त्रालयहरुले राष्ट्रिय पुनर्निर्माण प्राधिकरणसंग समन्वय गरी आ-आफ्ना क्षेत्रगत लक्ष्य बमोजिमको कार्य प्राथमिकतामा राखी गर्ने। | सम्बन्धित मन्त्रालय/ आयोग/ सचिवालय/ कार्यालय/केन्द्र मन्त्रालयहरु | राष्ट्रिय पुनर्निर्माण प्राधिकरण | प्रधानमन्त्री तथा मन्त्रिपरिषद्को कार्यालय (आर्थिक पूर्वाधार महाशाखा) | निरन्तर |
| 8. | प्रधानमन्त्री तथा मन्त्रिपरिषद्को कार्यालयले गरेको हाजिरी छड्के सन्दर्भमा कतिपय मन्त्रालय तथा केन्द्रीय निकायहरुको विद्युतीय हाजिरी मेसिन विग्रेको, हाजिरी अद्यावधिक नगरिएको तथा हाजिरी भएर पनि कर्मचारीको भौतिक उपस्थिति नरहेको जस्ता समस्याहरु देखिएकोले यस विषयमा सुधार ल्याउने। | सबै मन्त्रालय/ आयोग/ सचिवालय/ कार्यालय/केन्द्र |  | प्रधानमन्त्री तथा मन्त्रिपरिषद्को कार्यालय (शासकीय सुधार महाशाखा) | निरन्तर |
| 9. | मन्त्रिपरिषद्‌मा पेश भई निर्णय हुने र कानूनमा उल्लेख भएको प्रावधान बमोजिम हुने निर्णयका अतिरिक्त विषयगत मन्त्रालय अन्तर्गतका सार्वजनिक निकायमा हुने नियुक्तिको निर्णयलाई दिगो एवम् एकरुपता कायम गर्न विषयगत मन्त्रालयले मापदण्ड बनाई नियमानुसार स्वीकृति गरी गराई कार्यान्वयन गर्ने। | सबै मन्त्रालय/ आयोग/ सचिवालय/ कार्यालय/केन्द्र |  | प्रधानमन्त्री तथा मन्त्रिपरिषद्को कार्यालय (शासकीय सुधार महाशाखा) |  |